**Министарство просвете, науке и технолошког развоја Републике Србије**

расписујe

**КОНКУРС**

**НА ТЕМУ „МОЈА ПОРОДИЦА – МОЈА СЛОБОДА“**

1. **Циљ Конкурса**

Циљ Конкурса је подстицање креативног изражавања ученика основних и средњих школа, видљивост и промоција ученичког стваралаштва у различитим областима креативних индустрија.

**Категорије Конкурса**

* 1. Литерарно дело – есеј, песма, прича, литерарно дело у слободној форми, дужина до 2 стране, фонт 12
	2. Ликовно дело - слободан избор технике рада уз могућност комбинованих техника
	3. Фотографија- техника слободна, колор или црно/бела, формат JPEG
	4. Музичко дело – аудио снимак композиције, слободан избор музичког жанра у трајању до 5 минута
	5. Видео запис – кратки играни, кратки документарни или кратки анимирани филм у трајању до 5 минута, формат MP4
1. **Учесници Конкурса**

Право учешћа на Конкурсу имају сви ученици основних и средњих школа у Републици Србији, као и ученици који похађају настaву по посебном програму образовно-васпитног рада на српском језику у допунским школама у иностранству.

У категоријама 1.1, 1.2. и 1.3. предвиђено је индивидуално учешће.

У категоријама 1.4. и 1.5. могуће је индивидуално или групно учешће .

Група може бити и читаво одељење.

1. **Конкурсна документација**

Учесници Конкурса своје радове треба да пошаљу у дигиталном формату мејлом на електронску адресу:

kreativni.konkurs@mpn.gov.rs

Пропратна конкурсна документација, послата као прилог у истом мејлу са радом/радовима, треба да садржи следеће податке:

* + име и презиме ученика
	+ разред и одељење
	+ конкурсну категорију и име рада/радова
	+ назив школе
	+ назив образовног профила/смера

• место школе

• контакт податке наставника – ментора или родитеља (мејл адреса и телефон)

1. **Рок за подношење пријава**

Подношење пријава је 21.4.2020.-15.5.2020. године.

Пријаве пристигле након истека овог рока неће бити узете у разматрање.

1. **Вредновање радова**

Начин вредновања и рангирања радова утврдиће Конкурсна комисија коју именује Oрганизатор Конкурса.

У свакој категорији биће изабрани победнички радови, и то:

* победник за сваку конкурсну категорију у оквиру првог циклуса основног образовања
* победник за сваку конкурсну категорију у оквиру другог циклуса основног образовања
* победник за сваку конкурсну категорију у оквиру средњег образовања
1. **Објављивање резултата Конкурса**

Резултати Конкурса и информације о наградама које обезбеђује Организатор ће званично бити објављене почетком јуна 2020.на сајту mpn.gov.rs

**7. Додатне информације**

Учесници Конкурса подношењем конкурсне документације дају сагласност да Организатори Конкурса задржавају конкурсне радове, и могу да их користе у даљим активностима (публиковање, емитовање, путујуће изложбе, радионице и др.).

Учешће на Конкурсу је бесплатно и добровољно. Учесник не стиче право на било какву накнаду од Организатора или било ког трећег лица по основу свог учествовања у Конкурсу, нити Организатор има право да од Учесника захтева било какву накнаду на име узимања учешћа у Конкурсу. Учествовањем у овом Конкурсу Учесници у целости прихватају ова правила.